Morten Alfred & Vingården på Godtfolk Festival
2026-06-17 01:27 (Europe/Helsinki) | Rindby forsamlingshus, Postvejen 14, Fanø, 6720
Morten Alfred & Vingården (DK)
”Det talstærke publikums taktfaste bifald udløste et ekstranummer: ”Slottet”, der indledtes i violinen med en smuk ballade, som saxofon og guitar gled ind i. En meget sangbar melodi, lige til at nynne med på – og det gjorde publikum så sandelig, også iden grad. En dejlig afslutning på en fornøjelig koncert.” – Helsingør Dagblad, aug.
2023 (Sthens Kirke)
I Morten Alfred & Vingården skriver bandets medlemmer selv deres materiale. De forarbejder og forædler såvel de lidt ældre og velmodnede sange og melodier, som de perlende friske og nyskrevne kompositioner med titler som Høstfesten, Balladenom Huset ved havet, Ingelas Vals og Ylva’s Velkomst.
Efterfølgende deler bandet det færdige resultat med publikum til koncert og/eller til dans. Musikken og teksterne er ganske vist ny, men samtidig dybt inspirerede af bl.a. den traditionelle danske og nordiske musik.
Teksterne handler om livet, om kærligheden, familien og fællesskabet, men også om de svære stunder hvor man må se i øjnene at man er mere eller mindre alene.
Vingårdens instrumenter er bl.a. sopran- og barytonsaxofon, violin, guitar, mundharmonika og vokal, og musikken er præget af de medvirkende musikeres baggrund i genrer som barokmusik, kirkemusik, traditionel dansk folkemusik, bryllupsmusik, og meget mere.
I foråret 2023 udgav Vingården EPen Druer/Grapes på pladeselskabet Go Danish Folk Music og på diverse streamingtjenester. Morten Alfred & Vingården besøger i 2024 kirker, spillesteder og festivaler i bl.a. Danmark og Schweiz:
Line up:
Morten Alfred Høirup: Guitar, mundharmonika, sang
Charlotte Andersson: Saxofoner, sang
Kristian Bugge: Violin, sang

Morten Alfred & Vingården på Godtfolk Festival
2026-06-17 01:27 | Godtfolk Festival, Rindby Forsamlingshus, Fanø, Rindby, 6720

Nordisk Dans Aarhus
2022-02-16 19:00 - 21:30 | Studenterhus Aarhus, Nordre Ringgade 3, Aarhus C, 8000
Velkommen til en danseaften hos Nordisk Dans Aarhus 🎉
Vi glæder os enormt til at byde jer på en festlig aften med fed musik, en kold øl og selvfølgelig en masse dans! Denne aften er tænkt som en øjenåbner til den nordiske dans’ fantastiske verden, så der er ingen krav om at man kender til dansene eller kan danse overhovedet i forvejen. Vi mødes for at have det sjovt og ryste hverdagens strabadser af os!
19.00-20.00 Workshop i begynderdans – Skiftende tema fra gang til gang
20.15-21.30 Nordisk bal med fri dans
Aftenen er gratis og ALLE er velkomne – tag gerne dine venner med!
Arrangementet afholdes i samarbejde med Studenterhus Aarhus, på Nordre Ringgade 3.
FORKLARING PÅ DET LÆKRE PROGRAM – HVAD SKAL DER SKE??
Klokken 19 starter workshop i begynderdans. Vi lærer nogle af de basale nordiske danse med levende, autentisk folkemusik.
Klokken 20:15 spiller musikerne op til et vaskeægte nordisk bal, hvor du har mulighed for at prøve de ting af du har lært på workshoppen. Det bliver groovy, ømt og skidesjovt. Hvis du ikke har mod på at danse, så bliv endelig hængende, musikken og stemningen er også en lytter værd.
Der vil være mulighed for at købe læskende drikke såsom øl og sodavand!
Læs mere om konceptet Nordisk dans på: www.nordiskdans.dk – Hvor du også kan læse om de øvrige Nordisk Dans afholdelser rundt om i Danmark.

Mia Guldhammer & Morten Alfred Høirup feat. violinist Kristian Bugge
2022-02-24 20:00 - 22:30 | Maskinhallen, Frederikshavn, Skolegade 8, Frederikshavn, 9900
Tral, Tråd & Traditioner – musik fra vores prisnominerede album. Sange og musik fra Danmark og på dansk.
Kom og syng med.

Høst/Maestra
2022-02-25 19:00 - 21:00 | Filosoffen, Odense, Filosofgangen 30, Odense, 5000
***Nordiske klange med to sublime vokalensembler ***
Det dygtige aarhusianske pigekor MAESTRA under ledelse af Malene Rigtrup kan denne aften høres i en dobbeltkoncert med den talentfulde vokalkvartet HØST fra Odense.
MAESTRA synger moderne vokalmusik fra hele verden – fra finsk og bulgarsk folkemusik til fængslende pop-musik. Koret består af 25 sangere mellem 16 og 25 år. Www.maestra.dk
HØST: Mød fire kvinder der tager kvindekvartettens udtryk til hisnende højder og udfordrende dybder. De arbejder udfra den nordiske instrumentale folk, men låner klang og harmonik fra bulgarsk kvindekor og jazz. Det er råt, rytmisk avanceret – og rørende smukt.
Høst består af: Lene Høst, Liv Vester, Maja Freese og Filippa Westerberg – Www.hoestvocals.dk
Billetter via billet.dk https://parla.billet.dk/order/gateway/13266190
Nelle’s café og vinbar vil ekstraordinært holde lidt længere åbent så man kan forsyne sig både før koncerten og i pausen.

Bal med Jydsk på Næsen
2022-02-25 19:30 - 23:30 | Teaterbygningen, Køge, Bag Haverne 1, Køge, 4600
Jydsk på Næsen, som består af Ivan Damgaard (violin), Michael Sommer (violin), Jesper Vinther Petersen (harmonika) og Poul Erik Skakke (bas), har base i det østjyske. Gruppen, som har navn efter en traditionel jysk polskdans fra Thy, har eksisteret siden 1979, og er dermed en af landets ældste aktive spillemandsgrupper.
De betragter sig selv først og fremmest som en gruppe, der leverer et godt gedigent spillemandsbal. Musikken er meget lyttevenlig krydret med gode harmoniseringer og rytmiske effekter. Der bliver spillet op til traditionelle pardanse og turdanse og enkelte selvkomponerede melodier, som også er absolut dansbare, ikke mindst på grund af gruppens forståelse for, hvordan musikken og dansen sammen kan gå op i en højere enhed. Humøret og spilleglæden afspejler sig også i musikken, som swinger fint og indbyder til dans, men som man også sagtens kan sidde stille og lytte til. Hvis man ellers kan holde benene i ro. Så uanset om du vil danse eller blot lytte til musikken, er dette en enestående chance.
Arrangementet er støttet af Køge Kommune og Statens Kunstråd

Blueland besøger Bluegrass Music Denmark
2022-02-25 20:00 - 23:30 | Karens Minde Kulturhus, Wagnersvej 19, København SV, 2450
Blueland er et moderne bluegrass-band, som siden starten i 1995 har fokuseret på at skabe deres egen unikke lyd. Klassisk bluegrass med bundsolid rytme, gode vokalharmonier og godt valg af sange – alt sammen leveret med energi og entusiasme.
Bandet har udgivet 5 albums, tuneret det meste af Europa tyndt, og har en særlig evne til at rekruttere fantastisk dygtige musikere – senest med mandolinspilleren Milan Marek som sluttede sig til sidste år.
Med det kendte ansigt Ralph Schut (som har besøgt os flere gange før) i front på banjo, Stanislav Tomka’s solide bas i ryggen, og Milos Tomka på guitar er elementer på plads til solid, europæisk bluegrass.
Ta’ en smugkigger hér: https://youtu.be/XDty009pkYw
Bandet blev også sidste år genstand for en artikel i Bluegrass Today: https://bluegrasstoday.com/bluegrass-beyond-borders…/
KARENS MINDE KULTURHUS
Wagnersvej 19, 2450 Kbh. SV
Billetter kun i døren 120,- (medlemmer af BMD 100,-)

Fastelavnskoncert “Peter Pirat og en barok SøRøverhistorie”
2022-02-26 11:00 - 11:45 | Musikhuset København, Vesterbrogade 59, Kbh V, 1620
Med fortælling og medrivende barokmusik inviteres børn og voksne på en rejse gennem de fire årstider. En rejse sammen med Peter Pirat og sørøveren Vivaldi, der møder mange spændende og udfordrende strabadser på sin vej mod det varme Costa Barocca.
Store som små bliver guidet igennem barokmusikken toner og vi indleder og afslutter med Fastelavns sange. Oplev og mærk barokkens fascinerende univers med Camerata Øresund, der spiller, så det danser og svinger… Alle er velkomne i deres flotteste fastelavnskostumer!
Medvirkende: Peter Pirat & Camerata Øresund
Fortæller: Pernille Ebert Spissky
Koncertvarighed: 45 min

Gangspil i Thy
2022-02-26 19:30 | Kulhuset, Thy, Krik Strandvej 68, Vestervig, 7770
Dansk, prisbelønnet folkemusik for harmonika, mundharpe, violin, klaver og sang.
Gangspil trio er Kristian Bugge (violin & sang), Sonnich Lydom (mundharmonika, harmonika & sang) og Malene Beck (klaver & Indisk harmonium). De er alle tre garanter for en underholdende og varieret rejse gennem den danske folkemusik.
Disse livlige musikere byder på gamle dansemelodier fra hvert hjørne af landet. Vi besøger flere øer som Læsø, Fanø, Lolland og Mors, samt
egnene omkring Thy og København med mere. Forvent alt fra vilde polkaer og jigs til lyriske valse, fejende reels og glade hopsaer! Programmet
byder også på nogle af de smukke Sønderhoningmelodier fra Fanøs berømte musiktradition!
En uforglemmelig musikalsk rejse krydret med humor og historier fra deres mange år på landevejen. Med udgangspunkt i deres store arbejde med den traditionelle danske musik, tilegnet i samspillet med de gamle traditionsbærere, bl.a Karl Skaarup fra Thy eller fundet i gamle nodebøger, tager musikken jer med et nyt sted hen!
I 2016 modtog Gangspil to flotte statuetter ved Danish Music Award Folk!
Se mere på www.trad.dk

Oysterband
2022-02-26 20:00 - 23:00 | Halkær Kro og Kulturhus, Halkærvej 59, Nibe, 9240
Koncert med Oysterband – Det kan kun blive godt!

Fastelavnskoncert “Peter Pirat og en barok SøRøverhistorie”
2022-02-27 10:30 - 11:30 | Unitarernes Hus, Kbh., Dag Hammarskjölds Allé 30, København, 2100
Med fortælling og medrivende barokmusik inviteres børn og voksne på en rejse gennem de fire årstider. En rejse sammen med Peter Pirat og sørøveren Vivaldi, der møder mange spændende og udfordrende strabadser på sin vej mod det varme Costa Barocca.
Store som små bliver guidet igennem barokmusikken toner og vi indleder og afslutter med Fastelavns sange.
Oplev og mærk barokkens fascinerende univers med Camerata Øresund, der spiller, så det danser og svinger… Alle er velkomne i deres flotteste fastelavnskostumer!
Aldersgruppe: 3 – 99 år.
Koncertvarighed: 45 min
Medvirkende: Barokorkesteret Camerata Øresund & Peter Spissky
Fortæller: Pernille Ebert Spissky

Euro Youth 2022
2022-03-03 - 2022-03-06 | Store Heddinge skole, Kronhøjvej 4, Store Heddinge, 4660
Torsdag den 3. marts – søndag den 6. marts 2022 slår i for anden gang dørene op for Europæisk Ungdomsstævne på Stevns for alle unge mellem 15-30 år! 🎶
For deltagende dansegrupper fra udlandet:
Ligesom sidst inviterer vi til spisning og dansk bal torsdag aften i Taastrup – derefter privat indkvartering for de udenlandske grupper.
Fredag vil der for tilmeldte grupper (udenlandske og danske) være opvisning og dans med eleverne på forskellige skoler, hvorefter i om eftermiddagen fortsætter med sightseeing.
For alle (med og uden dansegrupper):
Fredag aften er der ankomst til Store Heddinge Skole på Stevns, sammen med alle de øvrige deltagere, hvor resten af stævnet vil foregå.
I løbet af weekenden vil der være spændende workshops med instruktører fra ind- og udland!
Lørdag aften er der bal med et fyrværkeri af danse fra forskellige lande!
Kom og tag del i dette fantastiske dansearrangement!
Mere information følger 🙂
Vi glæder os!
Bedste hilsner
Taastrup Folkedanserforening, Stevns Folkedansere, Folkedans Danmark
Ida, Henrik, Ingelise, Susanne og Vill
For yderligere info kontakt Susanne og Vill (svipp@mail.dk)

Zenobia
2022-03-03 19:00 - 20:30 | Agedrup Kirke, Agedrupvej 14, Agedrup, 5320
Koncert med danske viser og sange samt Zenobias egne numre
Varighed 2 x 45 min.
Gratis entré.

Jensen & Bugge i Vejen
2022-03-04 19:00 - 23:00 | Knudepunktet, Vejen, Kærhøjparken 19, Vejen, 6600
Dansk folkemusikduo fejrer 20 års jubilæum! – Koncert med let anretning i pausen.
Harmonikaspilleren Mette Kathrine Jensen Stærk og violinisten Kristian Bugge
dannede i 2001 folkemusikgruppen ”JENSEN & BUGGE”. Siden har de spillet
swingende og energisk dansk folkemusik i Danmark, USA, Canada, Færøerne, Norge,
Sverige, Finland, Sydkorea og Polen.
De har hver for sig modtaget priser og modtog sammen som duo senest
”Traditionsprisen” ved Dansk Music Award Folk i 2012.
De to musikere mødtes allerede som børn, da de voksende op kun 3 km fra
hinanden syd for Vejle, men det var først efter, at de kom i samme klasse på
folkemusiklinien på konservatoriet i Odense, at de fik glæde af hinandens musik og
dannede duoen.
På en musikfestival i USA mødte Kristian en kvindelig violinist, som han i dag er gift
med.
Mette og Kristian har i årenes løb udgivet flere CD’er, bl. a. i anledning af duoens 10-
års jubilæum i 2011, hvor cd’en ”Hav og Land” udkom. I 2015 udkom ”Slid din tid”,
som var et samarbejde med guitaristen Morten Alfred Høyrup, som parret har haft
megen glæde af at turnere rundt med.
Billetter bestilles senest den 2. marts ved konkakt til tlf. 22 64 28 14 eller mail kmk@mail.tele.dk
og indbetaling på Mobilpay: 99705 eller konto: 1551 8715633851 – Mærket
med Jensen og Bugge samt nav. Billetter udleveres ved indgangen.
Entre for musik og let anretning: 225/275 kr.

Dobbeltkoncert med Mads Hansens Kapel & McCusker, Doyle og McGoldrick (Skotland/Irland)
2022-03-04 20:00 - 22:00 | Halkær Kro og Kulturhus, Halkærvej 59, Nibe, 9240
Når gamle venner af Halkær Kro kommer tilbage igen og igen, og i nye konstellationer, bliver der igennem årene knyttet stærkere og stærkere bånd, og når musikken, der leveres, når guddommelige højder, da ved man, hvad musikalske venskaber betyder!
John McCusker kom første gang som teenager med Battlefield Band i 1995… nu er han en voksen mand, der turnerer over hele verden .Velkommen tilbage John med dine to musikalske legekammerater McGoldrick og Doyle. De tre har produceret og spiller med topnavne som Joan Baez, Mary Chapin Carpenter, Mark Knopfler og Bob Dylan.
Mads Hansens Kapel har på få år opbygget en unik position på den danske folk- og dansescene. De fem unge herrer siger det således!: ”UNGT OG VIRILT BALORKESTER DYBT FORANKRET I DEN DANSKE INSTRUMENTALTRADITION”, og der vil da også blive spillet op til dans efter koncertdelen.

Fiolministeriet i Haslev Folk Club
2022-03-04 20:00 - 22:30 | Haslev Bibliotek, Mødesalen, Jernbanegade 62, Haslev, 4690
Fiolministeriet tager deres publikum med på en dynamisk og swingende rejse ind i et musikalsk univers med intensitet, rå energi og smukke sange. De tre ”ministre” er Ditte Fromseier (bratsch, violin og sang), Kirstine Sand (violin og sang) og Kirstine Elise Pedersen (cello og sang)
Kirstine Sand kommer fra en familie med tradition for folkemusik. Hun har studeret musik i Odense og i Newcastle, og har turneret med bl.a. Himmeland og Svestar.
Kirstine Elise Pedersen er den bedste folkemusik cellist i Danmark. Hendes swingende stil kan høres i mange konstellationer andlandt andet med Helene Blum og Harald Haugaard Band. Hun har studeret musik både i Odense, København og i Schweiz, så hun har en solid baggrund i både den klassiske musik og folkemusikken.
Ditte Fromseier er blevet et etableret og anerkendt navn på den danske folkemusikscene. Hun har gjort sig bemærket lige fra hun var en af eleverne hos den legendariske Harald Haugaard på Det fynske Musikkonservatorium og senere begyndte at turnere sammen med Sigurd Hockings. Nu er hun nærmest selv blevet et af folkemusikkens koryfæer, som har flere jern i ilden i forskellige konstellationer. Her i Haslev har vi haft besøg af hende i selskab med Sigurd Hockings og senest i selskab med Himmerland. Dittes primære instrument er violinen; men hun har også en rigtig dejlig sangstemme.
Billetpris: 200,- Billetter kan bestilles/købes via vores hjemmeside (www.haslev-folk-club.dk)
Koncerterne i Haslev Folk Club er støttet af Faxe Kommune og Kunstrådet

Mia Guldhammer & Morten Alfred Høirup
2022-03-05 11:30 - 13:30 | Farum Kulturhus, Stavnsholtvej 3, Farum, 3520
Tral, Tråd & Traditioner
Masser af ny og gamle sange og musik på dansk. Kom og syng med!
Kulturcaféen – Gratis entré

Femugers kursus i pardans
2022-03-05 14:00 - 18:00 | Dansekapellet, København, Bispebjerg Torv 1, København, 2400
To kurser med forskelligt niveau
To kurser i pardans med danseunderviser Kirstine Nurdug Jensen og musiker Rasmus Brinck
🕺 Måske har du beundret det der par på gulvet, som bare danser den lækreste schottis og tænkt: “Dét der vil jeg også kunne!”
💃 Eller måske har du allerede godt styr på at danse polska, men savner dét der ekstra, som bare får det til at flyde helt fantastisk
⭐️ Uanset om du er nybegynder, letøvet eller øvet, så er der noget for dig!
📆 Kurserne ligger lørdag eftermiddag, fem uger i træk med start den 5/3.
Læs mere og tilmeld dig her:
Kursus i grundlæggende pardans – begynder/letøvede
https://www.fof.dk/da/kbh/kurser/motion/dans/gamle-danse/folkedans-begynder/217537
Kursus i polska og pardanseteknik – øvede
https://www.fof.dk/da/kbh/kurser/motion/dans/gamle-danse/folkedans-oevede/217538
Arrangør: Kirstine Nurdug Jensen i samarbejde med FOF København, kirstine_nj@hotmail.com

Ravdal
2022-03-05 15:00 - 16:00 | Hornbæk Sognegård, Hornbæk Kirkevej 7, Randers NV, 8920
Koncert med folkemusik duoen Ravdal i Hornbæk Sognegård.
Ravdal spiller skandinavisk folkemusik iklædt nye klange, med dansende rytmer og fortæller medlevende anekdoter om musikken.
Duoen består af Tobias Dahl på klaver og Nathasja Vosgerau Hansen på violin.
Vel mødt. 🙂

Wenzell & Bugge i Sønderjylland - Back To The Roots Festival
2022-03-05 16:00 - 17:30 | Rinkenæs Skole, Gråsten, Stenvej 10, Gråsten, 6300
Et spændende duosamarbejde mellem det klassiske slagtøj og folkemusikens violin!
WENZELL & BUGGE er et dansk duosamarbejde mellem den prisvindende folkeviolinist Kristian Bugge og den internationale percussionist Ronni Kot Wenzell. Duoen mødtes på musikkonservatoriet i Danmark hvor de studerede og arbejdede sammen om forskellige projekter. Hurtigt følte de en gensidig energisk tilgang til musik og besluttede at begynde at spille sammen og blande den traditionelle folkemusik med det klassiske slagtøjsverden. Duoen blev hurtigt meget populær og har siden derefter optrådt 50-60 koncerter om året på internationalt niveau.
På grund af stigningen i deres individuelle internationale karriere mødes de nu kun til udvalgte ture rundt om i verden.
REPERTOIRE
Den unikke konstellation mellem traditionel folkemusik og klassisk percussion præsenterer et helt nyt, friskt og anderledes univers. Musikken – lige fra den meget energiske, fysisk krævende musik til den drømmende og lyriske eventyrverden – er fra både det klassiske og folkelige repertoire såvel som fra forskellige steder rundt om i verden som Tyrkiet, Canada, Sydamerika og Skandinavien, herunder flere danske øer og traditionelle områder. Musikken er bestemt langt fra, hvad man ellers ville støde på i hverdagen, men bygger alligevel på to store musikalske verdener (folkemusik og klassisk musik).
www.folkeslag.dk // www.facebook.com/folkeslag

Bal & koncert med Mads Hansens Kapel
2022-03-05 20:00 - 2022-03-06 01:00 | Huset Esbjerg, Finsensgade 1, Esbjerg, 6700
Godtfolk er rykket til hovedlandet for at genstarte folkemusikscenen i Esbjerg. Vi har få lov til at være i det legendariske “HUSET”, hvor også medlemmerne af aftenens orkester har spillet kilometervis af polkaer til “Folk Jam på Huset”. Til årets Godtfolk festival gav de en forrygende koncert, hvor de i den grad satte gang i stemningen på festivalen.
Mads Hansens Kapel er et ungt og kreativt pust over det danske musikmiljø. Bandets medlemmer har rødder i vidt forskellige genrer, men finder sammen om en fælles kærlighed til den danske traditionsmusik og fornyelsen af den. Kapellet har siden deres dannelse i 2015 spillet et væld af koncerter – i udlandet såvel som herhjemme. Fra traditionelle baller for folkedansere til gadefesten Distortion for festglade unge københavnere.
Deres lyd er drevet af energi, frækhed og en veludviklet humoristisk fingerspitzgefühl. Kapellet er noget, man skal opleve for at forstå.
Råswingende, solidt favnende og hæsblæsende er kun få farver på den pallet, Mads Hansens Kapel maler med. Men Kapellet har også en blød side.
Check også deres videoer ud på www.madshansenskapel.dk, så får du et billede af, hvem Kapellet er, og hvad de kan.
Line up:
Martin Strange Lorenzen – klarinet & tramp
Jonas Lærke Clausen – violin
Emil Ringtved Nielsen – bas
Sebastian Boesgaard Bloch – guitar & mundharmonika
Julian Svejgaard Jørgensen – klaver

Mirja Klippel feat. Vesselil // PåTaget, Odense
2022-03-05 21:00 - 22:30 | På Taget, Slotsgade 18b, Odense, 5000
Det glæder os i samarbejde med POSTEN at præsentere dette fantatiske musikalske samarbejde for Odenses kultur- og musikhungrende koncertglade indbyggere!!!
Med en stor stemme, et inderligt klangunivers og en sans for at skrive sange, der forbinder dybt personlige erfaringer med billeder fra den nordiske natur, har den finske sangskriver, sanger og multi-instrumentalist Mirja Klippel, markeret sig som et særligt talent på den alternative folk-scene.
Allerede hendes debut-EP Lift Your Lion (2016) indbragte den københavner-baserede musiker en Danish Music Award Folk som Årets Sangskriver. Siden har hun turneret flittigt i både Europa og Nordatlanten, ligesom hun i 2018 udsendte det roste fuldlængde-album River of Silver.
Hendes seneste album, Slow Coming Alive, fik tre nominationer på Danish Music Awards Roots 2021.Med dette album føjer Klippel atter nye nuancer til sin alternative og poetiske folk og fortsætter med at udvide dybderne og højderne i sin sangskrivning. Med sin fast medmusiker Alex Jønsson og folkstryger-trioen Vesselil, drager hun publikum ind i et organisk og atmosfærisk univers, hvor personlige erfaringer åbner op for psykologiske dybder, og hvor intime rum går hånd i hånd med rå og vilde landskaber.
Koncerten gæstes af den danske DMA-nominerede vokal- og strygetrio Vesselil, der udover Klippels sange spiller og synger nordisk traditionel og nykomponeret “kammerfolk”. Vesselil har med deres intense nærvær og hengivne sammenspil skabt et varieret, elegant og energifyldt koncertrepertoire med dybe rødder i den nordiske folkemusik-tradition.
Line up:
Mirja Klippel: sang, guitar & waldzither
Alex Jønsson: guitar, kor
Vesselil
ClaraTesch– violin, brastch, & sang
Elisabeth Dichmann– violin & sang
Maja Aarøe Freese – femstrenget cello & sang
Det koster denne aften 120kr at komme ind.
Medmindre man selvfølgelig er en fattig studerende for så koster det kun en 50´er!
Billetter: https://paataget.billet.dk/order/gateway/13266323
Dørene Åbner kl 20.00
Koncertstart kl 21.00

Zenobia
2022-03-06 11:00 - 12:30 | Toftlund Kirke, Melvang 9, Toftlund, 6520
Zenobia deltager ved Højmesse i Toftlund kirke.
Gratis entré.

Braoinín: Keltisk folkemusik, Skellerup kirke
2022-03-06 16:00 - 17:00 | Skellerup kirke, Skellerup Byvej 46, Ullerslev, 5540
Stemningsfuld eftermiddag med irsk og skotsk folkemusik.
Skellerup kirke byder velkommen til koncert med Braoinín, der spiller keltisk folkemusikmusik fra Irland og Skotland.
Vi glæder os til en stemningsfuld eftermiddag.
Gratis entré!
Braoinín er et erfarent folkemusikensemble fra Odense, der med stor spilleglæde deler ud af alt det bedste fra den keltiske musiktradition.
Lyriske airs, stærke sange, livlig dansemusik og gode historier er kernen i gruppens repertoire, og gruppens instrumenter er noget helt for sig:
Med keltisk harpe, bodhrán (irsk tromme), whistles, akkordeon, guitar, klaver og naturligvis sang formes gruppens helt særlige klang, der suppleres med gode fortællinger om musikken og traditionen.

McGoldrick, McCusker og Doyle i Plexus Musikklub
2022-03-07 19:30 - 21:00 | Plexus, Idomlundvej 23A, Holstebro, 7500
Oplev en hyggelig aften i selskab med tre af de helt tunge drenge indenfor britisk folk musik.
Dørene åbnes kl. 17.45. Koncerten starter kl. 19.30
Spisning kl. 18 i Plexus. Mad bestilles på forhånd. Køb billetter til begge dele her: www.plexus-musikklub.dk
Her er tale om tre meget erfarne herrer på den britiske og internationale folk scene. De har kendt hinanden i 25 år, og har de sidste ti år turneret sammen, men har og har haft fingrene i mange forskellige bandkonstellationer både sammen og hver for sig. De er fantastiske musikere, hvilket man ikke for lov til at være i fred. Af folk de har arbejdet sammen med kan bla. nævnes Bob Dylan, Marc Knopfler, John Cale, Joan Baez, Heidi Talbot, Eddi Reader, og Kris Drever. Og så er de naturligvis velbevandrede på diverses folk- festivaler, bla på vores egen Tønder festival.
De hæver hver især niveauet i alle de konstellationer, de medvirker i, men når de tre går på scenen sammen som trio, så slipper de for alvor deres musikalske legelyst fri

Irish session at The Irish House
2022-03-07 20:00 - 22:00 | Aalborg, Aalborg, 9000
Kom og jam med på The Irish House i Aalborg, hver den første mandag i måneden, alle instrumenter og stemmer er varmt velkomne.

Nordisk Dans Esbjerg
2022-03-08 19:00 - 21:30 | Huset Esbjerg, Finsensgade 1, Esbjerg, 6700
Gratis Nordisk Dans på Huset Esbjerg for unge og studerende.
Fra. kl. 19:00 spiller musikerne op, og der vil blive instrueret i fælles- og pardanse. Hvis du aldrig har danset før, så frygt ej – man kan sagtens være med selvom man har to venstrefødder. Der vil dog også være en masse at hente for mere garvede dansere.
Efter en times tid er dansegulvet åbent til et lille bal. Tag din bedste ven under armen og er par gode dansesko! 👌🏻

Nordisk Dans Aalborg
2022-03-08 19:00 - 22:00 | Aalborg, Aalborg, 9000
Det foregår på studenterhuset

Mirja Klippel feat. Vesselil // Elværket Åbyhøj
2022-03-09 19:30 - 21:30 | Elværket Åbyhøj, Thorsvej 4, Åbyhøj, 8230
Med en stor stemme, et inderligt klangunivers og en sans for at skrive sange, der forbinder dybt personlige erfaringer med billeder fra den nordiske natur, har den finske sangskriver, sanger og multi-instrumentalist Mirja Klippel markeret sig som et særligt talent på den alternative folk-scene.
Allerede hendes debut-EP Lift Your Lion (2016) indbragte den Sydfynbaserede musiker en Danish Music Award Folk som Årets Sangskriver. Siden har hun turneret flittigt i både Europa og Nordatlanten, ligesom hun i 2018 udsendte det roste fuldlængde-album River of Silver.
Hendes seneste album, Slow Coming Alive, fik tre nominationer på Danish Music Awards Roots i 2021. Med dette album føjer Klippel atter nye nuancer til sin alternative og poetiske folk og fortsætter med at udvide dybderne og højderne i sin sangskrivning. Med sin faste medmusiker Alex Jønsson og folkstrygertrioen Vesselil, drager hun publikum ind i et organisk og atmosfærisk univers, hvor personlige erfaringer åbner op for psykologiske dybder, og hvor intime rum går hånd i hånd med rå og vilde landskaber.
Koncerten gæstes af den danske DMA-nominerede vokal- og strygetrio Vesselil, som udover Klippels sange spiller og synger nordisk traditionel og nykomponeret “kammerfolk”. Vesselil har med deres intense nærvær og hengivne sammenspil skabt et varieret, elegant og energifyldt koncertrepertoire med dybe rødder i den nordiske folkemusiktradition.
Line up:
Mirja Klippel: sang, guitar & waldzither
Alex Jønsson: guitar, kor
Vesselil
Clara Tesch – violin, brastch, & sang
Elisabeth Dichmann – violin & sang
Maja Aarøe Freese – femstrenget cello & sang

Trio Mio i Tranbjerg Kirke
2022-03-10 08:00 - 17:00 | Tranbjerg Kirke, Kirketorvet 2a, 8310, Tranbjerg
Prisvindende dansk/svensk kontemporær folkemusik.
I hjertet af Trio Mios musik ligger et brændende ønske om at give nyt liv tildansk/svensk folkemusik. De spiller musikken på deres egen måde, gør den tilnutidig musik som bibeholder dyb respekt for den tradition, hvoraf musikkener rundet.Resultatet er ny, forfriskende og helt særegen: kontemporær folkemusik skabtfra det specielle punkt, hvor traditionen møder nutiden og lader sig inspirereaf andre stilarter som jazz og klassisk musik.Man er aldrig helt sikker på, hvad der skal ske: Smukke, rolige og luftige melodier bliver afløst af hurtige, uforudsigelige og til tider vilde improvisationer.Men sikkert er det, at musikken spilles med intensitet, virtuositet og glæde,som efterlader lytteren åndeløs – og smilende.Trio Mio består afKristine Heebøll: violinJens Ulvsand: bouzouki, guitar og sangPeter Rosendal: klaver, wurlitzer og flugabone i: Salen
